ข้อบัญญัติองค์การบริหารส่วนตำบลนายูงข้อบัญญัติองค์การบริหารส่วนตำบลนายูงเรื่องการควบคุมการเลี้ยงและปล่อยสัตว์พ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลนายูงว่าด้วยการควบคุมการเลี้ยงและปล่อยสัตว์อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลนายูง โดยความเห็นชอบของสภาองค์การบริหารส่วนตำบลนายูงและนายอำเภอศรีธาตุจึงตราข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนายูงเรื่อง การควบคุมการเลี้ยงและปล่อยสัตว์ พ.ศ. ๒๕๕๙ข้อ๒ข้อบัญญัตินี้ให้ใช้บังคับในเขตองค์การบริหารส่วนตำบลนายูงนับแต่วันที่ปิดประกาศโดยเปิดเผยณ ที่ทำการองค์การบริหารส่วนตำบลนายูงข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้การเลี้ยงสัตว์ หมายความว่า การมีสัตว์ไว้ในครอบครองและดูแลเอาใจใส่บำรุงรักษาตลอดจนให้อาหารเป็นอาจิณการปล่อยสัตว์ หมายความว่า การสละการครอบครองสัตว์หรือปล่อยสัตว์ให้อยู่นอกสถานที่เลี้ยงสัตว์โดยปราศจากการควบคุมเจ้าของสัตว์ หมายความรวมถึง ผู้ครอบครองสัตว์สถานที่เลี้ยงสัตว์ หมายความว่า คอกสัตว์ กรงสัตว์ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยงที่หรือทางสาธารณะ หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้สิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใดที่ซึ่งเป็นสิ่งโสโครก หรือมีกลิ่นเหม็นจากการเลี้ยงหรือปล่อยสัตว์เจ้าพนักงานท้องถิ่น หมายความว่านายกองค์การบริหารส่วนตำบลนายูงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากเจ้าพนักงานท้องถิ่นตามมาตรา ๔๔ วรรคสองแห่งพระราชบัญญัติการสาธารณสุข พ.ศ. ๒๕๓๕ข้อ๕ให้องค์การบริหารส่วนตำบลนายูงเป็นเขตควบคุมการเลี้ยงและปล่อยสัตว์ดังต่อไปนี้(๑) สุนัข(๒) แมว(๓) ไก่(๔) เป็ด(๕) โค(๖) กระบือ(๗) สุกร(๘) ช้าง(๙) แพะ(๑๐) แกะ(๑๑) ม้า(๑๒) สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมอุทยานแห่งชาติสัตว์ป่าและพันธุ์พืช(๑๓) สัตว์อื่น ๆ ตามที่เจ้าพนักงานท้องถิ่นกำหนดข้อ๖ ห้ามทำการเลี้ยงสัตว์หรือปล่อยสัตว์ ที่ต้องควบคุมตามข้อ ๕ ในที่หรือทางสาธารณะในเขตองค์การบริหารส่วนตำบลนายูงความในวรรคหนึ่งไม่ใช้บังคับแก่การเลี้ยงสัตว์หรือปล่อยสัตว์ดังต่อไปนี้(๑) เพื่อการรักษาโรคเจ็บป่วย หรือสร้างภูมิคุ้มกันโรคของสัตว์(๒) เพื่อกิจกรรมใด ๆ ที่เจ้าพนักงานประกาศกำหนดพื้นที่ส่วนหนึ่งส่วนใดให้เลี้ยงโดยมีกำหนดระยะเวลาที่แน่นอนเป็นการเฉพาะ(๓) เพื่อการย้ายถิ่นฐานของเจ้าของสัตว์(๔) เพื่อการกุศล หรือจารีตประเพณี โดยได้รับอนุญาตจากเจ้าพนักงานท้องถิ่น(๕) เพื่อในพระราชพิธีหรือพิธีกรรมทางศาสนาตามประกาศของทางราชการข้อ๗เพื่อประโยชน์ในการควบคุมการเลี้ยงสัตว์หรือปล่อยสัตว์ในที่หรือทางสาธารณะหรือสถานที่ของเอกชนให้เจ้าพนักงานท้องถิ่นมีอำนาจออกประกาศกำหนดเขตพื้นที่เลี้ยงหรือปล่อยสัตว์ที่ต้องควบคุมตามข้อ๕ โดยให้มีมาตรการอย่างใดอย่างหนึ่ง ต่อไปนี้(๑) กำหนด จำนวน ประเภท และชนิดของสัตว์ที่เลี้ยง(๒) กำหนดหลักเกณฑ์ วิธีการ เงื่อนไข การอนุญาต และค่าธรรมเนียมการเลี้ยงและปล่อยสัตว์ข้อ๘นอกจากการเลี้ยงสัตว์ตามปกติวิสัยแล้ว เจ้าของสัตว์ต้องปฏิบัติ ดังต่อไปนี้(๑)จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์โดยมีขนาดเพียงพอแก่การดำรงชีวิตของสัตว์มีแสงสว่าง และการระบายอากาศที่เพียงพอ มีระบบการระบายน้ำและกำจัดสิ่งปฏิกูลที่ถูกสุขลักษณะ(๒) รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่หมักหมมจนเกิดกลิ่นเห็นรบกวนผู้ที่อยู่อาศัยใกล้เคียง(๓) เมื่อสัตว์ตายลงเจ้าของสัตว์จะต้องกำจัดซากสัตว์ และมูลสัตว์ให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลง หรือสัตว์นำโรค ทั้งนี้โดยวิธีที่ไม่ก่อให้เกิดเหตุรำคาญจากกลิ่น ควันและไม่เป็นเหตุให้เกิดการปนเปื้อนของแหล่งน้ำ(๔) จัดให้มีการสร้างภูมิคุ้มกันโรคสัตว์เพื่อป้องกันอันตรายจากเชื้อโรคที่เกิดจากสัตว์(๕) ให้เลี้ยงสัตว์ในสถานที่ของตน ไม่ปล่อยให้สัตว์อยู่นอกสถานที่เลี้ยงสัตว์โดยปราศจากการควบคุมกรณีที่เป็นสัตว์ดุร้ายจะต้องเลี้ยงในสถานที่ หรือกรง ที่บุคคลภายนอกเข้าไปไม่ถึงสัตว์และมีป้ายเตือน(๖) ควบคุมการเลี้ยงสัตว์ของตนไม่ให้ก่ออันตรายหรือเหตุรำคาญแก่ผู้อื่น(๗) ปฏิบัติการอื่นใด ตามคำแนะนำของเจ้าพนักงานสาธารณสุขพนักงานเจ้าหน้าที่ คำสั่งเจ้าพนักงานท้องถิ่น รวมทั้งปฏิบัติตามข้อบังคับ ระเบียบประกาศ และคำสั่งองค์การบริหารส่วนตำบลนายูงข้อ๙ในกรณีที่มีเหตุอันสมควรสงสัยว่าสัตว์เลี้ยงนั้นเป็นโรคอันอาจเป็นอันตรายต่อสุขภาพแก่บุคคลทั่วไปให้เจ้าของสัตว์แยกกักสัตว์นั้นไว้ต่างหากและแจ้งให้องค์การบริหารส่วนตำบลนายูงทราบโดยเร็วโดยเจ้าของสัตว์ต้องปฏิบัติตามคำแนะนำของเจ้าพนักงานสาธารณสุข พนักงานเจ้าหน้าที่หรือคำสั่งของเจ้าพนักงานท้องถิ่นอย่างเคร่งครัดข้อ ๑๐ ในกรณีเจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่พบสัตว์ในที่หรือทางสาธารณะโดยไม่ปรากฏเจ้าของหรือผู้ครอบครองสัตว์ อันเป็นการฝ่าฝืนข้อบัญญัตินี้ให้เจ้าพนักงานท้องถิ่น เจ้าพนักงานสาธารณสุข หรือพนักงานเจ้าหน้าที่มีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานว่าเป็นเจ้าของสัตว์เพื่อรับคืนสัตว์ให้สัตว์นั้นตกเป็นขององค์การบริหารส่วนตำบลนายูง แต่การกักสัตว์ไว้อาจก่อให้เกิดอันตรายแก่สัตว์นั้นหรือผู้อื่นหรือต้องเสียค่าใช้จ่ายเกินสมควร เจ้าพนักงานท้องถิ่นจะทำการขายสัตว์นั้นตามสมควรแก่กรณีก่อนครบกำหนดเวลากักสัตว์ก็ได้เงินที่ได้จากการขายสัตว์ เมื่อได้หักค่าใช้จ่ายในการขายสัตว์และการเลี้ยงดูระหว่างกักสัตว์แล้วให้เก็บรักษาไว้แทนสัตว์ในกรณีเจ้าของสัตว์มาแสดงตนขอรับสัตว์คืนในระหว่างการกักสัตว์ให้เจ้าของสัตว์เสียค่าใช้จ่ายในการเลี้ยงดูระหว่างกักสัตว์ให้แก่องค์การบริหารส่วนตำบลนายูงตามจำนวนที่จ่ายจริงในกรณีที่ปรากฏว่าสัตว์ที่เจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่พบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๑๑ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษปรับไม่เกิน ๑,๐๐๐ บาทข้อ ๑๒ให้นายกองค์การบริหารส่วนตำบลนายูงรักษาการให้เป็นไปตามข้อบัญญัตินี้ และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๙ธันวาคม พ.ศ. ๒๕๕๙อริสมันต์ บุตรอินทร์นายกองค์การบริหารส่วนตำบลนายูงอัญชลี/จัดทำ๑๕ มิถุนายน ๒๕๖๐พิมพ์มาดา/ตรวจ๒๕ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๙ ง/หน้า ๒๔๓/๑๔ มิถุนายน ๒๕๖๐